kalixlouiis/myanmar-wikipedia-corpus huggingface dataset:
မင်းသမီးအဖြစ် အဖြစ်ဆိုး (၂၀၀၈)၊ တောင်ကြားအထဲ ခက်ခဲခဲ (၂၀၀၉) နှင့် သွေးဆောင်မှု - အိမ်ထောင်ရေးအကြံပေးတဦး၏ဖြောင့်ချက်များ (၂၀၁၃) ဇာတ်ကားများ၌ ပါဝင်သည်။
မကြာသေးမီနှစ်များက ကာဒက်သျှန်သည် ၂၀၁၇ ကစသည့် ၎င်းပိုင်စီးပွားရေးလုပ်ငန်းများဖြစ်သော ကေကေဒဗလျူအလှကုန် (KKW Beauty) နှင့် ကေကေဒဗလျူနံ့သာ (KKW Fragrance) တို့ကို အာရုံပိုစိုက်ခဲ့သည်။
၂၀၁၉ ခုတွင် စကင် (Skims) အမည်ရှိ (ခါးချပ်ဘောင်းဘီလည်းခေါ်သည့်) ကိုယ်ထိန်းအင်္ကျီကို ထုတ်သည်။
ယခင်က ကီမိုနိုဟု အမည်ပေးသော်လည်း ကန့်ကွက်မှုများကြောင့် စကင်ဟု အမည်ပြောင်းထုတ်ခြင်းတည်း။
ထောင်ပြုပြင်ပြောင်းလဲရေးအတွက် ထိုစဉ်ကသမ္မတ ဒေါ်နယ်ထရန့်အတွက် လော်ဘီလုပ်ခြင်း၊ အကျဉ်းကျနေသော ရာဇဝတ်တရားသူကြီး အဲလက်မေရီဂျွန်ဆင်ကို အသနားခံစာဖြင့် လွှတ်အောင် နှိုးဆော်ခြင်းကဲ့သို့ နိုင်ငံရေးလှုပ်ရှားမှုများ ဆောင်ရွက်သည်။
အာမေနီယန်လူမျိုးသုဉ်းသတ်ဖြတ်မှုကို လူထုအာရုံစိုက်မှုရအောင် လှုံ့ဆော်မှုလည်း လုပ်သည်။
ဗန်ဂျုန်း တွဲထောင်သည့် ထောင်ကျဦးရေကို လျော့စေရန် ရည်သန်သော အမြတ်မယူသောအဖွဲ့ တဝက်လျှော့ (#cut50) မှ ဖွင့်သည့် လေးနှစ်ကြာ ဥပဒေသင်တန်းကို တက်ရောက်၍ ရှေ့နေလုပ်ရန် ပြင်ဆင်နေသည်။
တိုင်းမဂ္ဂဇင်းက ၂၀၁၅ ခုတွင် ဩဇာလွှမ်းမိုးမှုအရှိဆုံး လူ ၁၀၀ စာရင်း၌ ဖော်ပြခဲ့သည်။
သူ၏ နာမည်ကြီး၍ကျော်ကြားသည့်အချက်ကို ဝေဖန်သူရော အားကျသူပါ အများရှိသည်။
၂၀၁၅ ခုတွင် ဈေးအမြင့်ဆုံး ရုပ်သံဇာတ်လမ်းတွဲသရုပ်ဆောင်အဖြစ် မှတ်တမ်းတင်ရသည်။
စုစုပေါင်းဝင်ငွေမှာ ဒေါ်လာ ၅၃ မီလီယံကျော် ရှိမည်ဟု ခန့်မှန်းကြသည်။
ဝင်းဒိုး ၁၁ သည် ၂၀၂၁ ခုနှစ်တွင် ထွက်ရှိခဲ့သည့် ဝင်းတိုးအန်တီလည်ပတ်စနစ်တစ်ခုဖြစ်ပြီး မိုက်ခရိုဆော့ဖ်မှ ထွင်သည်။
ဖန်တီးခြင်း ဝင်းဒိုး ၁၀ ထွက်ပြီးနောက် မိုက်ခရိုဆော့ဖ်က ဝင်းဒိုး၏ နောက်ဆုံးစနစ်ဖြစ်မည်ဟု ကြေညာသည်။
ဆိုလိုသည်မှာ ၎င်းအပေါ်တွင် ဘေ့လ်ဒ် (build) သစ်များ၊ ဖြည့်စွက်ချက် (update) များထည့်ကာ ပြင်သွားမည်ဟူ၏။
သို့သော် မိုက်ခရိုဆော့ဖ်က သွေးသစ်လောင်းသည်ဆိုကာ အလုပ်ကြော်ငြာစာ ထွက်လာသည်နောက် ဝင်းဒိုးအား ဒီဇိုင်းသစ်ပြင်မည်ဟူသော ခန့်မှန်းချက်များ ပေါ်လာသည်။
နောက် လူသုံးမျက်နှာစာကို ဆန်းသစ်ထားသော ကုတ်အမည် ဆန်းပေသည် (Sun Valley) ဟု အမည်ရသည့် ဝင်းဒိုးသစ်ကို ထွင်တော့သည်။
ဝင်းတိုး အလဲဗန်း၏ အစမ်းတည်ဆောက်ထားသောပုံမှာ ၂၀၂၁ ခု၊ ဇွန်လ ၁၅ ရက်တွင် ပေါက်ကြားသည်။
ဝင်းတိုးသစ်ထွင်နေသည့်သတင်းနှင့် တစ်နေ့တည်းပေါက်ကြားခြင်း ဖြစ်သည်။
ဝင်းတိုးသစ်မှာ တီပီအမ်ခေါ် ပရိုဆက်ဆာဝှက်စာသွင်းထိန်းချုပ်စနစ် တင်ပြီးမှသာ သုံးနိုင်မည်ဖြစ်၍ လက်ရှိသုံးနေသော ဟာ့ဝဲလ်အများစုနှင့် ကိုက်မည်မဟုတ်။
မိုက်ခရိုဆော့ဖ်ဘေ့လ်ဒ် ၂၀၂၁ ဖန်တီးသူများကွန်ဖရင့်၌ အမှုဆောင်အရာရှိချုပ်နှင့်ဥက္ကဋ္ဌ ဆတ်ယ နာဒီလာက သူ့မိန့်ခွန်းတွင် နောက်လာမည့်ဝင်းတိုးအကြောင်းကို တစွန်းတစပြောဖူးသည်။
နောက်တစ်ပတ်ကြာသည့် ၂၀၂၁ ခု၊ ဇွန်လ ၂၄ ရက် ကျင်းပမည့် ဝင်းတိုးသစ်မိတ်ဆက်ပွဲအတွက် ဖိတ်စာပို့တော့သည်။
၁၁-မိနစ်ကြာသည့် ဝင်းတိုး အဖွင့်သံစဉ်ကို ယူကျု့ဘ်တွင် ဇွန်လ ၁၀ ရက်နေ့က တင်သည်တွင် ဝင်းတိုး အလဲဗန်းအတွက် အမြွက်ပေးခြင်းဟု လူအများစုက မှန်းချက်ထုတ်ကြသည်။
၂၀၂၁ ခု၊ ဇွန်လ ၂၀ ရက်၌ မိုက်ခရိုဆော့ဖ်က ဝင်းတိုး အလဲဗန်းအတွက် အထောက်အကူပြုစာတန်းများလုပ်နေကြောင်း ရှောင်တခင်ကြေညာသည်။
ကိုးကား ကဏ္ဍ:မိုက်ခရိုဆော့ဖ် ဝင်းဒိုး။
thumb ခရိုင်းမီးယား ( ; ; ; ) သည် ဥရောပအရှေ့ပိုင်း ပင်လယ်နက်၏မြောက်ဘက်ရှိ ကျွန်းဆွယ်ဒေသဖြစ်သည်။
အရှေ့မြောက်ဘက်၌ အဇော့ပင်လယ်ရှိပြီး မြောက်ဘက်မှလွဲ၍ ကျန်မျက်နှာပြင်အားလုံးကို ပင်လယ်နက်က ဝန်းရံထားသည်။
ပီရီကော့ကျွန်းဆွယ်ဆက်နှင့်ချိတ်ကာ ယူကရိန်းနိုင်ငံ၊ ခါဆန်ဒေသပိုင် ဖြစ်လာသည်။
ခရိုင်းမီးယား၏အနောက်ဘက်၌ ကာ့ချ်ရေလက်ကြားဖြင့် ခြားသော ရုရှားနိုင်ငံ၊ ကူဘန်ဒေသရှိပြီး ၂၀၁၈ ကပင် ခရိုင်းမီးယားတံတားဖြင့် ဆက်လိုက်သည်။
ဆိုင်ဗက်ရှ်ရေပြာအိုင်နှင့် အဇော့ပင်လယ်ကို ခြားထားသော အာရဗ္ဗတ်ကျွန်းမျှောင်သည် ခရိုင်းမီးယားမြေအဖြစ်သည်။
အနောက်ဘက်၌ ပင်လယ်နက်ကို ကျော်လျှင် ရိုမေးနီးယား ရောက်သည်။
တောင်ဘက်မှာ တူရကီရှိ၏။
၂၀၁၄ ခု၊ ဖေဖော်ဝါရီတွင် ယူကရိန်းတော်လှန်ရေးဖြစ်ကာ သမ္မတ ဗစ်တာ ဟာနော့ကိုဗစ်ကို အရာချချိန်၌ ရုရှားလိုလားသော ရုရှားလက်နက်ကိုင်တပ်၏ တောင်းဆိုမှုဖြင့် ရုရှားက ခရိုင်းမီးယားဒေသကို သိမ်းသည်။
ရုရှားနှင့်ပေါင်းမည် မပေါင်းမည်အတွက် မြေသိမ်းထားသော ရုရှားက ယူကရိန်း၏အခြေခံဥပဒေတွင် မပါဝင်သော ခရိုင်းမီးယားဒေသ လူထုဆန္ဒကောက်ခံပွဲ လုပ်သည်။
ယူကရိန်းလိုလားသူအများစုက မဲမပေးခဲ့သော်လည်း ၉၀% ကျော်က ထောက်ခံသည်ဟူ၍ အတည်ပြုချက် ထွက်လာသည်။
အနောက်နိုင်ငံများနှင့် ကုလသမဂ္ဂကလည်း တရားမဝင်ဟု ကြေညာချက်ထုတ်ကြသည်။
သို့သော် ၂၀၁၄ ခု၊ မတ်လ ၁၈ ရက်တွင် ခရိုင်းမီးယား သမ္မတနိုင်ငံနှင့် ဆီဗက်စတိုပေါဖက်ဒရယ်မြို့ကို ရုရှား၏ ၈၄ နှင့် ၈၅ ခုမြောက် ရုရှားမြေများအဖြစ် ရုရှားက တရားဝင်ကြေညာသည်။
ခရိုင်းမီးယား၏အပိုင်နိုင်ငံမှာ ယခုတိုင် အချင်းများနေဆဲ ဖြစ်သည်။
ယူကရိန်းပိုင်အဖြစ် ကုလသမဂ္ဂနှင့် အနောက်နိုင်ငံများက အသိအမှတ်ပြုထားသည်။
The Shipper (; ; lit. 'the shipper: imagining you, becoming me') သည် သရုပ်​ဆောင် Kanaphan Puitrakul (First), Sureeyaret Yakaret (Prigkhing), Pawat Chittsawangdee (Ohm), Pusit Disthapisit (Fluke), Kanyarat Ruangrung (Piploy) နှင့် Benyapa Jeenprasom (View) တို့ ပါဝင်သရုပ်​ဆောင်ထား​​​သော ၂၀၂၀ ထိုင်းရုပ်သံဇာတ်လမ်းတွဲ ဖြစ်သည်။
ဒါရိုက်တာ Aticha Tanthanawigrai ရိုက်ကူးပြီး GMMTV နှင့် Parbdee Taweesuk တို့ ပူးပေါင်းထုတ်လုပ်​သော ဤဇာတ်လမ်းတွဲသည် မတော်တဆမှုတစ်ခု ကြုံ​​တွေ့ပြီး​​နောက် ပြန်လည်သတိရလာချိန်တွင် သူရေးသား​သော ဝတ္ထုများထဲမှ အမျိုးသားဇာတ်​ကောင်တစ်ဦးအဖြစ် ​ပြောင်းလဲရောက်ရှိသွား​သည့် အထက်တန်း​ကျောင်းသူ yaoi စာ​ရေးဆရာမ​လေး၏အ​ကြောင်း ဖြစ်သည်။
ဤဇာတ်လမ်းတွဲသည် ၂၀၁၉ခုနှစ် ​အောက်တိုလာလ ၁၅ရက်​နေ့တွင် GMMTV မှပြုလုပ်​သော "New & Next" ပွဲတွင် ပြသခဲ့​သော ၂၀၂၀ အတွက် ရုပ်သံဇာတ်လမ်းတွဲ ၁၂ ခုအနက် တစ်ခုဖြစ်သည်။
GMM 25 နှင့် LINE TV တို့တွင် ၂၀၂၀ ပြည့်နှစ် ​မေလ ၂၂ရက်​မှ စတင်ကာ အပတ်စဉ် ​သောကြာ​နေ့ ၂၁:၃၀ နာရီ နှင့် ၂၃:၀၀ နာရီ တို့တွင် ထုတ်လွှင့်ခဲ့သည်။
ဩဂုတ်လ ၇ရက်​နေ့တွင် ဇာတ်လမ်းတွဲ ပြီးဆုံးခဲ့သည်။
သရုပ်ဆောင်များနှင့် ဇာတ်ကောင်များ အဓိက Kanaphan Puitrakul (First) as Kimhan "Kim" Dhamrong-rattanaroj / Pan (in Kim's body) Sureeyaret Yakaret (Prigkhing) as Panithita "Pan" Thanachoknavakul Pawat Chittsawangdee (Ohm) as Khemachat "Khet" Dhamrong-rattanaroj Pusit Disthapisit (Fluke) as Watit "Way" Wongwannakij Kanyarat Ruangrung (Piploy) as Sarocha (Soda) Benyapa Jeenprasom (View) as Phingphing ဇာတ်ပို့ Watchara Sukchum (Jennie) as Yommathut Warinda Damrongphon (Dada) as Teacher Angkana Waratchaya Ophat-sirirat as Nun Chinnaphat Charat-uraisin as Somza Photcharaphon Thepsukdi as Pongpol (Off) Wirawit Charoensupphasutthirat as Pipe Phiradon Si-osot as X ဧည့်သည်သရုပ်ဆောင် Off Jumpol (Ep. 12) Gun Atthaphan (Ep. 12) ဇာတ်ဝင်တေး သီချင်းခေါင်းစဉ်ရောမအက္ခရာဖြင့်အင်္ဂလိပ်ဘာသာပြန်​တေးသံရှင် แคร์ไกลไกล Khae Klai Klai Caring from afar La-Ong-Fong ฉันเป็นของเธอทุกวัน Chan Pen Khong Thoe Thuk Wan I belong to you everyday Arun Asawasuebsakul (Ford) ပြသမှု အောက်ဖော်ပြပါ ဇယားတွင် သည် အနိမ့်ဆုံး နံပါတ် ကို ဖော်ပြ၍ သည် အမြင့်ဆုံး နံပါတ် ကို ဖော်ပြသည်။
မသိရှိရပါက N/A ဟု ပြသည်။
Episode Timeslot(UTC+07:00) Air date Averageaudience share 1 Friday 9:30 pm 22 May 2020 0.170% 2 29 May 2020 3 5 June 2020 0.148% 4 12 June 2020 5 19 June 2020 0.151% 6 26 June 2020 0.150% 7 3 July 2020 8 10 July 2020 9 17 July 2020 10 24 July 2020 11 31 July 2020 12 7 August 2020 Average Based on the average audience share per episode. Due to some ratings not recorded, the exact average rating is unknown. ပြည်ပထုတ်လွှင့်မှု ဖိလစ်ပိုင်နိုင်ငံ – ၂၀၂၀ စက်တင်ဘာ ၁၀တွင် Dreamscape Entertainment က ယခုဇာတ်ကားအပါအဝင် GMMTV က ဇာတ်ကားငါးကား ထုတ်လွှင့်ခွင့် ရရှိထားကြောင်းနှင့် iWantTFC မှ ၂၀၂၀ ဒီဇင်ဘာ ၂၈ တွင် ထုတ်လွှင့်မည်ဖြစ်ကြောင်း ကြေညာသည်။
ကိုးကား ပြင်ပလင့်ခ်များ The Shipper on GMM 25 website The Shipper on LINE TV The Shipper Official Trailer GMMTV ကဏ္ဍ:GMMTV ရုပ်သံဇာတ်လမ်းတွဲများ ကဏ္ဍ:ထိုင်းနိုင်ငံရှိ ဖျော်ဖြေရေး ကဏ္ဍ:ထိုင်း ရုပ်ရှင်ဇာတ်ကားများ။
My Gear and Your Gown (Thai: เกียร์สีขาวกับกาวน์สีฝุ่น; RTGS: Kia Si Khao Kap Kao Si Fun) သည် သရုပ်​ဆောင် Pahun Jiyacharoen (Marc), Pawin Kulkarunyawich (Win), Chayakorn Jutamat (JJ), Pattadon Janngeon (Fiat) နှင့် Napat Patcharachavalit (Un) တို့ပါဝင်သရုပ်​ဆောင်ထား​သော ၂၀၂၀ခုနှစ် ထိုင်းရုပ်သံဇာတ်လမ်းတွဲ ဖြစ်သည်။
Love by Chance နှင့် Until We Meet Again ဇာတ်လမ်းတွဲတို့၏ ဒါရိုက်တာ ဖြစ်သည့် Siwaj Sawatmaneekul ရိုက်ကူးပြီး GMMTV နှင့် Studio Wabi Sabi တို့ ပူး​ပေါင်းထုတ်လုပ်​သော ဤဇာတ်လမ်းတွဲသည် ၂၀၂၀ ဇွန်လ ၂၃ရက်​နေ့တွင် GMMTV, Studio Wabi Sabi နှင့် TV Thunder တို့နှင့်အတူ WeTV မှ ပူး​ပေါင်းထုတ်လွှင့်​သော ရုပ်သံဇာတ်လမ်းတွဲ ၃ ခု အနက် တစ်ခုဖြစ်သည်။
၎င်းကို WeTV မှ ၂၀၂၀ စက်တင်ဘာလ ၁၄ ရက်​နေ့မှစတင်ကာ အပတ်စဉ် တနင်္လာ​နေ့ ၁၈:၀၀ နာရီတွင် ထုတ်လွှင့်ခဲ့သည်။
နိုဝင်ဘာလ ၃၀ရက်တွင် ဇာတ်လမ်းတွဲ ပြီးဆုံးခဲ့သည်။
သရုပ်ဆောင်များနှင့် ဇာတ်ကောင်များ ဤ ဇာတ်လမ်းတွဲတွင် ပါဝင်သည့် သရုပ်ဆောင်များမှာ အောက်ပါအတိုင်း ဖြစါသည်။
အဓိက Pahun Jiyacharoen (Marc) as Itt Pawin Kulkarunyawich (Win) as Pai Chayakorn Jutamat (JJ) as Waan Pattadon *Janngeon (Fiat) as Pure Napat Patcharachavalit (Un) as Folk ဇာတ်ပို့ Neen Suwanamas as Beau Intira Jaroenpura as Ms. Walailak Jaijong (school teacher) Phollawat Manuprasert (Tom) as Pai's father Nicole Theriault (Nikki) as Pai's mother Amarin Nitibhon (Am) as Itt's father Ratchanok Sangchuto (Nok) as Itt's mother Chonwari Chutiwatkhotrachai (Am) as Kai Wanwimol Jaenasavamethee (June) as Pang ဧည့်သည်သရုပ်ဆောင် Surat Permpoonsavat (Yacht) as Nickie (Eps. 3, 10, 11) Kris Songsamphant (Karisa) as Pure's fling (Ep. 3) Chiwpreecha Thitichaya (Olive) as June (Ep. 4) Wanut Sangtianprapai (Mix) as Pure's ex (Ep. 4) Samantha Melanie Coates as Freshy Boy & Girl emcee (Ep. 11) ဇာတ်ဝင်တေး သီချင်းခေါင်းစဉ်​ရောမအက္ခရာဖြင့်​တေးသံရှင် ถ้าเธอลองเป็นฉัน Tha Tur Long Pen Chan Weerayut Chansook (Arm) ကိုးကား ပြင်ပလင့်ခ်များ My Gear and Your Gown on WeTV GMMTV ကဏ္ဍ:ထိုင်း BL ဇာတ်လမ်းတွဲများ ကဏ္ဍ:GMMTV ရုပ်သံဇာတ်လမ်းတွဲများ ကဏ္ဍ:ထိုင်း ရုပ်ရှင်ဇာတ်ကားများ ကဏ္ဍ:ထိုင်းနိုင်ငံရှိ ဖျော်ဖြေရေး။
Tricycle: The Buddhist Review လွတ်လပ်သည့် ဂိုဏ်းဂဏစွဲမရှိသည့် ဗုဒ္ဓဘာသာမဂ္ဂဇင်းတစ်ခု ဖြစ်သည်။
၎င်းသည် ဗုဒ္ဓဘာသာ၏ သင်ကြားပြသမှုများ၊ လေ့ကျင့်မှုများနှင့် ဝေဖန်းရေးများကို ရေးသားထုတ်ဝေလျက်ရှိသည်။
၎င်းကို နယူးယောက်မြို့တွင် အခြေစိုက်ထားသည်။
မဂ္ဂဇင်းကို Tricycle ဖောင်ဒေးရှင်းက တည်ထောင်ထားသည်။
Tricycle ဖောင်ဒေးရှင်းသည် ၁၉၉၀ ခုနှစ်တွင် Helen Tworkov က ဖွဲ့စည်းတည်ထောင်ခဲ့သည့် အကျိုးအမြတ်မယူသည့် ပညာရေးဆိုင်ရာအဖွဲ့အစည်းတစ်ခု ဖြစ်သည်။
Helen Tworkov သည် ယခင်က မနုဿဗေဒပညာရှင်၊ ဇင်နှင့် တိဗက်ဗုဒ္ဓဘာသာကို ကာလရှည်ကြာလေ့လာခဲ့သူတစ်ဦးဖြစ်သည်။
Tricycle ၏ လက်ရှိကာလ စာတည်းချုပ်နှင့် ထုတ်ဝေသူမှာ James Shaheen ဖြစ်သည်။
သမိုင်းကြောင်း ၁၉၉၁ ခုနှစ်တွင် Tricycle ဖောင်ဒေးရှင်းသည် Tricycle: The Buddhist Review ကို တည်ထောင်ခဲ့သည်။
အနောက်နိုင်ငံများတွင် ပထမဆုံးသော ဗုဒ္ဓဘာသာမဂ္ဂဇင်း ဖြစ်ခဲ့သည်။
Helen Tworkov သည် Tricycle ၏ ပထမဆုံးအယ်ဒီတာချုပ် ဖြစ်ခဲ့ပြီး ရစ်ဖီး (Rick Fields) နှင့်အတူ မဂ္ဂဇင်းကို တည်ထောင်ခဲ့သည်။
ရစ်ဖီးသည် အမေရိကန်တွင် ဗုဒ္ဓဘာသာသမိုင်းဆိုင်ရာကျွမ်းကျင်သူတစ်ဦးဖြစ်ပြီး ကဗျာဆရာတစ်ဦးလည်း ဖြစ်သည်။
ရစ်ဖီးသည် မဂ္ဂဇင်းတွင် ပါဝင်တည်းဖြတ်သူအဖြစ် ဆောင်ရွက်ခဲ့သည်။
ရရှိခဲ့သည့် ဆုများ Tricycle သည် Utne Media Award ဆုကို နှစ်ကြိမ်ရရှိခဲ့သည်။
၂၀၁၃ ခုနှစ်တွင် ရရှိခဲ့သည့်ဆုမှာ “Best Body/Spirit Coverage.” အတွက် ဖြစ်သည်။
Tricycle သည် “Best Spiritual Magazine” အဖြစ် Folio Award ကို သုံးကြိမ်ရရှိခဲ့သည်။
တည်းဖြတ်မှု အမေရိကန်ရှိ ဗုဒ္ဓဘာသာ စိတ်ဓာတ်ပြောင်းလဲရေးနေ့ ၁၉၉၃ ခုနှစ်တွင် Tricycle သည် "စိတ်ဓာတ်ပြောင်းလဲရေးနေ့" ကို စတင်ခဲ့ည်။
၎င်းသည် နေ့လယ်ခင်းပိုင်းအချိန်တွင် နယူးယောက်မြို့ဗဟိုပန်းခြံတွင် အလွတ်တရားအားထုတ်နည်းများကို သင်ကြားပြသပေးသည်။
ဤပွဲကို ပြုလုပ်ရခြင်းသည် "ဗုဒ္ဓဘာသာ၏ အတွေးအခေါ်နှင့် လေ့ကျင့်မှုများကို အများပြည်သူသို့ မျှဝေပေးနိုင်ရန်" ဖြစ်သည်။
စိတ်ဓာတ်ပြောင်းလဲရေးနေ့ ပထမဆုံးနေ့တွင် အသစ်လာရောက်သူများနှင့် မူလရှိနှင့်ပြီးသား ဗုဒ္ဓဘာသာဝင်တို့သည် တရားအားထုတ်ခြင်း၊ Philip Glass နှင့် Allen Ginsberg တို့ ဟောကြားသည့် တရားများကို နာကြားခြင်းများ လုပ်ဆောင်ခဲ့သည်။
စာအုပ်များ Tricycle ဖောင်ဒေးရှင်းသည် စာအုပ်များစွာကို ထုတ်ဝေခဲ့သည်။
၎င်းတို့တွင် Big Sky Mind: Buddhism and the Beat Generation, Breath Sweeps Mind: A First Guide to Meditation Practice, Buddha Laughing: A Tricycle Book of Cartoons, Commit to Sit: Tools for Cultivating a Meditation Practice from the Pages of Tricycle နှင့် စတီဖင်ဘတ်ချလာ၏ ယုံကြည်မှုမပါရှိဘဲ ဗုဒ္ဓဘာသာ စသည်တို့ ပါဝင်သည်။
Tricycle သည် ပျော်ရွှင်မှုမှသည် စွဲလမ်းမှုသို့တိုင်အောင် ခေါင်းစဉ်များစွာဖြင့် e-book များကို ထုတ်ဝေခဲ့သည်။
ပြင်ပလင့်များ Tricycle: The Buddhist Review Trike Daily Blog ကိုးကား ကဏ္ဍ:ဗုဒ္ဓဘာသာမဂ္ဂဇင်းများ။
ဝေမွန်ဦး (၁၉၈၈-၂၀၂၁) သည် ရေမွန် (Raymond) အမည်ဖြင့် လူသိများသော မြန်မာနိုင်ငံသား တေးရေး၊ တေးဆို တစ်ဦးဖြစ်သည်။
သူသီဆိုသည် ချန်ခဲ့ သီချင်းသည် လူငယ်များအကြား ရေပန်းစားသည်။
ငယ်ဘဝနှင့် ပညာရေး ဂီတနယ်၌ ကျော်ကြားသူများဖြစ်သည့် တေးရေးတေးဆို စောခူဆဲနှင့် အဆိုတော် ခင်မြတ်မွန်တို့မှ ၁၉၈၈ ခု၌ ရန်ကုန်၌ မွေးသည်။
ငယ်အမည်မှာ တွတ်ပီဖြစ်ပြီး လပြည့်ကဗျာ ဆိုသော မွေးချင်းညီမ တစ်ယောက်ရှိသည်။
ငယ်စဉ်ကပင် မိဘများ ကွာရှင်းကြပြီး ရေမွန်ကို မိခင်က စောင့်ရှောက်သည်။
အမှတ် (၁) အခြေခံပညာအထက်တန်းကျောင်း၊ ဒဂုံ ၌ အထက်တန်းအောင်မြင်သည်အထိ ပညာသင်သည်။
ဂီတခြေလှမ်း အထက်တန်းဖြေဆိုပြီးနောက် ယခင်ကပင် အစပျိုးရင်းဖြစ်သော အီးဒီးရော့တ်စ် (Idiots) အမည်ရှိ ရော့ခ်ဂီတဝိုင်းကို အောင်ရဲ၊ ဖိုးလုံး၊ ဂျပန်တို့နှင့်အတူ ပေါင်းထောင်သည်။
ရေမွန်က ဂစ်တာနှင့်တေးဆိုအဖြစ် ပါဝင်သည်။
ရေမွန်သည် ဂီတအမျိုးအစားမရွေးနားဆင်တတ်သူဖြစ်ပြီး ရပ်ပ်ပါ (Rapper) ဂျေးမီ (J Me) ၏ သီချင်းဖြစ်သော မငိုနဲ့တော့နှင့်လွင့်​မျော သီချင်းတွင်လည်း ပါဝင်အားဖြည့်သီဆိုခဲ့သေးသည်။
အက်ဆိုင်အာ ရော့ခ်ဟောက်စ် (SIR Rock House) အမည်အောက်တွင် အီးဒီးရော့တ်စ်၊ ရီဇင်န် (Reason)၊ ဝမ့်တက်ဒ် (Wanted)၊ ဘစ်ဂ်ဘက်ဂ်ဟူသော ရော့ခ်အနွယ်ဝင် ဂီတဝိုင်းများ ပေါင်းကာ ရှိုးပွဲများ၊ သီချင်းခွေများ ထုတ်ခဲ့သည်။
အီးဒီးရော့တ်စ်အဖွဲ့အမည်အောက်တွင် လူအဂီတ (၂၀၁၁)၊ ခေ​တ်သစ်ကျောက် (၂၀၁၆) တေးစီးရီးများ ထုတ်သည်။
ဘာလိုနေသေးလဲ၊ ချန်ခဲ့၊ ဝမ်းနည်းတတ်တဲ့ချစ်သူ၊ ဆုလာဘ်၊ မင်းနဲ့နီးဖို့ နှင့် တခန်းရပ် သီချင်းများမှာ အထူးထင်ရှားသည်။
ပရဟိတလှုပ်ရှားမှု ကလင်းရန်ကုန် (Clean Yangon) အကျိုးအမြတ်မယူအဖွဲ့၏ အဖွဲ့ဝင်ဖြစ်ပြီး ကိုဗစ်ကာလ၌ အသွားအလာကန့်သတ်ချက်ကြောင့် စားဝတ်နေရေးအဆင်မပြေသော မိသားစုများကို ဆန်နှင့်ဟင်းချက်စရာများ လှူသည်။
"Clean Yangon အဖွဲ့မှာ လုပ်အားပေးခဲ့တဲ့ အဆိုတော်ရေမွန်"။
၂၀၂၀-၀၆-၀၁ ဘဝနိဂုံး ၂၀၂၁ အာဏာသိမ်းမှုဖြစ်သည်နောက် မြို့ပြဆန္ဒပြပွဲများတွင် ပေါ်ပေါ်ထင်ထင်ပါဝင်သည့်အတွက် နိုင်ငံတော်အကြည်ညိုပျက်စေမှု၊ ၅၀၅ (က) ဖြင့် ဖမ်းမိန့် ထုတ်ခံရသည်။
လွတ်မြောက်နယ်မြေခေါ်သော တော်လှန်ရေးအင်အားစုတို့ရှိရာသို့ သွားရောက် ပူးပေါင်းသည်။
၂၀၂၁ ခုနှစ်၊ဇွန်လ ၂၃ ရက်နေ့မနက်တွင် အစာအိမ်သွေးကြောပေါက်ကာ ရုတ်တရက်ကွယ်လွန်သည်။
ကွယ်လွန်ချိန်တွင် အသက် ၃၂ နှစ်သာရှိသေးသည်။
သူ၏ စျာပနကို KNU တပ်မဟာ ၆ ဘဲဟိကလော် ကျေးရွာသုဿန် ၌ ကျင်းပပြုလုပ်ခဲ့သည်။
ကိုးကား ပြင်ပလင့်များ Youtube ပေါ်ရှိ Idiot Band ကဏ္ဍ:မြန်မာ အမျိုးသား အဆိုတော်များ ကဏ္ဍ:မြန်မာ တေးရေးဆရာများ။
ဂျွန် ဒေးဗစ် မက္ခဖီး (၁၉၄၅ စက်တင်ဘာ ၁၈ - ၂၀၂၁ ဇွန် ၂၃) သည် ဗြိတိန်-အမေရိကန် ကွန်ပျူတာပရိုဂရမ္မာ၊ စီးပွားရေးသမားနှင့် နှစ်ကြိမ်တိုင် သမ္မတရွေးကောက်ပွဲ ဝင်ပြိုင်ဖူးသူ ဖြစ်သည်။
၁၉၈၇ တွင် ပထမဆုံး စီးပွားဖြစ် အန်တိုင်ဗိုင်းရပ်စ်ဆော့ဝဲလ်ကို ရေးပြီး ၎င်းကိုရောင်းရန် မက္ခဖီးရောင်းရင်းများလုပ်ငန်းကို ထောင်သည်။
၁၉၉၄ ခု၌ ကုမ္ပဏီမှ ရှယ်ယာအားလုံးကို အင်တဲလ်သို့ရောင်းကာ ၎င်းလုပ်ငန်းမှ ထွက်သည်။
၎င်းနောက်တွင် မက္ခဖီးသည် အလုပ်မဖြစ်သော ဟန်ပြဆော့ဝဲလ်သာဖြစ်သည်ဟု ဝေဖန်ကာ ထိုအန်တိုင်ဗိုင်းရပ်စ်ဆော့ဝဲလ်အား ဖြုတ်ရန် သုံးစွဲသူတို့ကို အဓိကတိုက်တွန်းသူ ဖြစ်လာသည်။
အင်တဲလ်က အမည်ပြောင်းရန် ခေတ္တမျှ ကြိုးပမ်းဖူးသော်လည်း နောက် မက္ခဖီးဟူသောအမည်အတိုင်း ပစ္စည်းတံဆိပ်ကို ဆက်ထားခဲ့သည်။
၂၀၀၇ ခုတွင် ဒေါလာ သန်း ၁၀၀ မျှ ကြွယ်ဝဖူးသည်။
သို့သော် စီးပွားပျက်ကပ်၌ မသင့်လျော်သော ရင်းနှီးမြှုပ်နှံမှုတို့ကြောင့် ကံကောင်းမှုတို့ ပြုန်းလေသည်။
သူပိုင်ကုမ္ပဏီမှ ထွက်ပြီးနောက် ပေါဝေါ စကားပြောပရိုဂရမ်ထုတ်သည့် ထရစ်ဘယ်လ်ဗွိုက်စ်၊ ကိုရမ်အိက်စ်၊ ဖျူးချားတန့်စ် စန်ထရယ်၊ အဲဗားကီး၊ အမ်ဂျီတီ အရင်းရင်းနှီးမြှုပ်နှံမှု၊ လက်စကိုးနှင့် အခြားသော လုပ်ငန်းများကို ထူထောင်ဖူးသည်။
စမတ်ဖုန်းအက်ပ်၊ ဝှက်စာသွင်းငွေကြေးစနစ်၊ ယောဂနှင့် စိတ်ပျော်ဆေးလုပ်ငန်းများတွင် ကျင်လည်သည်။
ဘလိဇ်၌ နှစ်အတန်ကြာအခြေချသော်လည်း ၂၀၁၃ ခု၌ လူသတ်မှုတွင် သံသယရှိသူအဖြစ် အဖမ်းအဆီးပြုခြင်းကို ရှောင်ရန် အမေရိကန်သို့ ပြန်လာသည်။
၂၀၂၀ အောက်တိုဘာလတွင် အခွန်ရှောင်မှုအတွက် အမေရိကန်နိုင်ငံကိုယ်စား စပိန်က မက္ခဖီးကို ဖမ်းသည်။
အမေရိကန်ဖယ်ဒရယ်အစိုးရရှေ့နေတို့က မက္ခဖီးသည် လေးနှစ်ကြာ ဝင်ငွေခွန်ပေးရန် ရှောင်လွှဲနေကြောင်း အမှုတင်ပြီးသောကြောင့်တည်း။
စပိန်က အမေရိကန်သို့ လွှဲတော့မည်ဟု ကြေညာပြီး မရှေးမနှောင်းကာလဖြစ်သော ၂၀၂၁ ခု၊ ဇွန်လ ၂၃ ရက်တွင် မက္ခဖီးကို ဘာစီလိုနာအနီးရှိအကျဉ်းခန်းထဲ၌ ကြိုးဆွဲ၍သတ်သေကြောင်း တွေ့ရသည်။
ကဏ္ဍ:၁၉၄၅ မွေးဖွားသူများ ကဏ္ဍ:၂၀၂၁ ကွယ်လွန်သူများ။
ရည်မွန် အမည်ရှိ လူပုဂ္ဂိုလ်များမှာ ရည်မွန် - ကဗျာဆရာ၊ စာရေးဆရာ၊ နိုင်ငံရေးသမား ရေမွန် (Raymond) - Idiots ဂီတအဖွဲ့၏ ပင်တိုင်အဆိုတော်။
thumb|ဖုန်းခေါ်ဆိုမှုကြောင့် ဖြစ်ရသော ကြောက်ရွံ့စိတ် သရုပ်ပြပုံ တယ်လီဖုန်း အကြောက်လွန်ရောဂါ (တယ်လီဖုန်း ဖိုဘီးယား) ဆိုသည်မှာ ဖုန်းခေါ်ဆိုမှုပြုလုပ်ရန် သို့မဟုတ် ဖုန်းခေါ်ဆိုသည်ကိုလက်ခံရန် အလွန်တရာကြောက်ရွံ့ခြင်း၊ တစ်နည်းဆိုရသော် တယ်လီဖုန်းနှင့်ပတ်သက်ပြီး ကြောက်ရွံ့ခြင်း ဖြစ်သည်။
၎င်းကို လူမှုရေးဆိုင်ရာ ကြောက်ရွံ့မှု အကျင့်လက္ခဏာတစ်ခုအဖြစ် သတ်မှတ်ကြသည်။
လူအများရှေ့ဟောပြောရန် အကြော့က်လွန်ခြင်းရောဂါ နှင့် နှိုင်းယှဉ်နိုင်ပြီး နှစ်ခုစလုံးမှာ တစ်ဖက်လူနှင့် ပြောဆိုဆက်ဆံရန် ကြောက်ရွံ့မှုချင်း တူကြသည်။
တယ်လီဖုန်း ဖိုဘီယား ခံစားရသူများအတွက် အခြားသူနှင့် မျက်နှာချင်းဆိုင် စကားပြောနိင်သည်များ ရှိသော်လည်း တယ်လီဖုန်းဖြင့်ပြောဆိုရန်မူ အခက်အခဲကြုံတွေ့တတ်သည်။
အကြောင်းရင်းများ ဖုန်းခေါ်ဆိုမှုများကို ကြောက်ရွံ့ခြင်းသည် ဖုန်းလက်ခံဖြေကြားရန် ကြောက်ရွံ့ခြင်းမှ ဖုန်းမြည်သံကိုကြောက်ရွံ့ခြင်းအထိ အစားစား ကွဲပြားနိုင်သည်။
အဆိုပါကြောက်ရွံ့ခြင်းမှ ဖုန်းခေါ်ဆိုလာသူသည် သတင်းဆိုးပြောဆိုရန် သို့မဟုတ် နောက်ပြောင်ခေါ်ဆိုမှုဖြစ်နိုင်သည် ဟူသော စိုးရိမ်စိတ်များ ဖြစ်ပေါ်စေတတ်သည်။
ဖုန်းခေါ်ဆိုမှုပြုလုပ်ရန် ကြောက်ရွံ့ခြင်းသည် တစ်ဖက်လူ စိတ်အနှောင့်အယှက်ဖြစ်မည်ကို ကြောက်ရွံ့ပြီး ဖုန်းခေါ်ဆိုရန်သင့်လျော်သောအချိန်ကို ရှာဖွေခြင်းနှင့် သက်ဆိုင်နိုင်သည်။
အချို့ ဖိုဘီးယားရှိသူများအတွက် အလုပ်သဘောအရ လူအများအား ဖုန်းဆက်သွယ်ပြောဆိုရန်မှာ ပြဿနာတစ်ခုသဖွယ် ဖြစ်နေသည်။
ဖုန်းခေါ်ဆိုမှုပြုလုပ်ရန် သို့မဟုတ် လက်ခံရရှိရန်အတွက် ဖုန်းကိုအသုံးပြုရန်ကြောက်ရွံ့နေသည်မှာ တစ်ဖက်လူမှ ကြားရမည့် အသံအရည်အသွေးညံ့ဖျင်းမည်ကို စိုးရိမ်ပူပန်ခြင်းနှင့် ဆက်စပ်မှုရှိနိုင်ပြီး၊ မိမိပြောကြားခဲ့သည်ကို နားမလည်နိုင်ခြင်း၊ နားလည်မှုလွဲမှားခြင်းဖြစ်စေနိုင်ခြင်း၊ ထိုသို့ဖြစ်မည်ကို တွေး၍ ထပ်ခါတလဲလဲရှင်းပြခြင်းရာမှ အဆင်မပြေသောစေ့စပ်ညှိနှိုင်းမှုပုံစံများ ဖြစ်လာတတ်သည်။
စိတ်ထိခိုက်စရာသတင်းများရရှိခြင်းသို့မဟုတ်မနှစ်မြို့ဖွယ်ကောင်းသောဒေါသတကြီးတုံ့ပြန်ခြင်းကဲ့သို့သောအတိတ်ကအတွေ့အကြုံများသည်ကြောက်ရွံ့ခြင်းကိုဖြစ်ပေါ်စေသည်။
ရောဂါလက္ခဏာများ တယ်လီဖုန်း အကြောက်လွန်ရောဂါရှိသူများထံ ဖုန်းခေါ်ဆိုလာခြင်း သို့မဟုတ် ၎င်းတို့ကို ဖုန်းခေါ်ဆိုမှုပြုလုပ်စေပါက လက်ဖဝါးတွင် ချွေးပြန်လာခြင်း၊ လျင်မြန်စွာ နှလုံးခုန်လာခြင်း၊ အသက်ရှုမဝခြင်း၊ ပျို့အန်ချင်လာခြင်း၊ နှုတ်ခမ်းခြောက်လာခြင်း၊ ကိုယ်လက်တုန်ခြင်း စသည်တို့ ဖြစ်ပေါ်လာတတ်သည်။
၎င်းတို့အပြင် အသက်ရှူမမှန်ခြင်း၊ စိတ်အလွန်အကျွံဖိစီးခြင်း အထိပါ ဖြစ်တတ်သည်။
အကျိုးသက်ရောက်မှုများ right|thumb| လုပ်ဖော်ကိုင်ဖက်များ၏ ဖုန်းပြောဆိုမှုများကို အလွယ်တကူကြားနိုင်သည့် ပွင့်လင်းမြင်သာသောရုံးများ တယ်လီဖုန်းသည် အခြားသူများနှင့် ဆက်သွယ်ပြောဆိုရာတွင် အသုံးဝင်သည်ဖြစ်၍ လူမှုဘဝအတွင် အရေးကြီးသည်။
တယ်လီဖုန်း အကြောက်လွန်ရောဂါရှိခြင်း၏ ရလဒ်အနေဖြင့် လူတို့၏ ကိုယ်ပိုင်ဘ၀၊ လုပ်ငန်းခွင်များနှင့် လူမှုဆက်ဆံရေးတို့ထံ စိတ်ဖိစီးမှုများစေခြင်းဖြင့် အကျိုးသက်ရောက်စေသည်။
အကြောက်လွန်ရောဂါ ခံစားရသူများသည် အချိန်ရွှေ့ခြင်း၊ အကြောင်းပြခြင်းဖြင့် ချိန်းချက်တွေ့ဆုံမှုများကို ရှောင်ကြဉ်လာတတ်ကြသည်။
"Break the bipolar cycle: a day-by-day guide to living with bipolar disorder", by Elizabeth Brondolo, Xavier Amador, p. 179 ကုသရန် နည်းလမ်း ဤကဲ့သို့ အကြောက်လွန်ရောဂါမျိုးများကို ကုထုံးအမျိုးမျိုးဖြင့် ကုသနိုင်သည်။
တယ်လီဖုန်း အကြောက်လွန်ခြင်းကို ကျော်လွှားရာ၌ အလေ့အကျင့်ပြုလုပ်ခြင်းသည် ကူသမှုအတွက် အရေးကြီးသောကဏ္ဍမှ ပါဝင်နိုင်သည်။
ရိုးရိုးခေါ်ဆိုမှုများမှစတင်၍ တဖြည်းဖြည်း အကျင့်လုပ်ရာမှ ဖုန်းခေါ်ဆိုခြင်း၊ ခေါ်ဆိုလာသည်ကို လက်ခံပြောဆိုခြင်းတို့ကို ပြုလုပ်မှုတိုးမြှင့်ခြင်းသည် အကြောက်လွန်ရောဂါ ခံစားရသူများအတွက် တစ်မျိုးတစ်ဖုံ အကူအညီဖြစ်စေနိုင်သည်။
ဥပမာဆိုရသော် ၎င်းတို့အနေဖြင့် အလိုအလျောက်ဖုန်းခေါ်ဆိုခြင်းမှ စတင်ပြီးနောက် မိသားစု၊ သူငယ်ချင်းများနှင့် စကားစမြည်ပြောရန် ပိုမိုလွယ်ကူလာသည်ကို တွေ့ရလိမ့်မည်။
ထို့မှတဆင့် စကားဝိုင်းကြာချိန်နှင့် စကားဝိုင်းရှိလူဦးရေကိုပါ တိုးချဲ့လာနိုင်သည်။
ကိုးကားချက် ကဏ္ဍ:နှုတ်ဖြင့် ဆက်သွယ်ခြင်း ကဏ္ဍ:အကြောက်လွန်ရောဂါ။
နိုလန် ကေ ဘွတ်သျှနဲ (၁၉၄၃ ဖေဖော်ဝါရီ ၄ ဘွား) သည် အမေရိကန်နိုင်ငံသား စီးပွားရေးလုပ်ငန်းရှင်နှင့် လျှပ်စစ်အင်ဂျင်နီယာဖြစ်သည်။
အတ္တာရီအင်ကော်ပိုရိတ်၊ ချက္ကီးချိ ပီဇာရုံ စားသောက်ဆိုင်တွဲတို့ကို ထူထောင်သည်။
အတ္တာရီကြောင့် ဗီဒီယိုဂိမ်းလောက နာမည်ကျော်တို့ခန်းမနှင့် လူသုံးကုန်အီလက်ထရောနစ်အသင်း၏ နာမည်ကျော်တို့ခန်းမတို့တွင် စာရင်းသွင်းဖော်ပြခံရသည်။
ချက္ကီးချိကြောင့် နိုင်ငံတွင်းစားသောက်ဆိုင်များသတင်းမှ တနှစ်တာအတွင်းအထွင်ဆန်းသူဆု ရသည်။
ဘပ္ဖတာမှပေးသော ထူးချွန်ဆုကိုလည်း ရဖူးသည်။
နယူးဝိသတင်းစာက အမေရိကန်ကိုပြောင်းလဲစေခဲ့သောအမျိုးသား ၅၀ စာရင်းတွင် ဘွတ်သျှနဲကို ထည့်သွင်းဖော်ပြသည်။
ဘွတ်သျှနဲသည် လုပ်ငန်း ၂၀ ကျော် ထူထောင်သူဖြစ်ပြီး အတ္တာရီကိုစတာ ဗီဒီယိုဂိမ်းလောကကို မျက်နှာစာသစ်ဖွင့်ခဲ့သူတို့အနက် တဦးအဝင်အပါတည်း။
၂၀၁၂ ခုတွင် ပညာရေးဆော့ဝဲထုတ်သည့် ဘရိန်းရှက်ကို ထောင်သည်။
ပညာသင်ရန်သုံးသော ဗီဒီယိုဂိမ်းဖြစ်သည်။
ဆော့ရန်လွယ်ရမည်၊ နိုင်ရန်ခက်ရမည်ဟူသော ဘွတ်သျှနဲဥပဒေသဟူသော စကားမှာ ဗီဒီယိုဂိမ်းလောက၌ ကျော်ကြားသည်။
ဆောင်းကလောက်သည် ဆွီဒင်လူမျိုးဖန်တီးသော အွန်လိုင်းအသံဖြန့်စင်္ကြန်နှင့် တေးမျှဝက်ဘ်ဆိုက်ဖြစ်ပြီး ဂျာမနီနိုင်ငံ၊ ဘာလင်မြို့၌ ရုံးချုပ်ထားသည်။
သုံးသူတို့အား အသံဖိုင်လ်များ တင်ခွင့်ပြုပြီး မျှဝေထားသည်ကိုလည်း အသံပြန်လွှင့်ပေးသည်။
၂၀၀၇ ခု၌ အလက်ဇန္ဒားလျုံ့နှင့် အီးရလစ်ဝေါလဖေါ့ရှ်တို့ စထောင်စဉ်မှသည် ဂီတလွှင့်ဝန်ဆောင်မှုလုပ်ငန်းကြီးများအနက် တစ်ခုဖြစ်လာသည်အထိ ကြီးမားလာသည်။
ဆောင်းကလောက်၌ အခမဲ့နှင့် အသင်းဝင်ကြေးပေးသုံးသည်ဟူ၍ ဝန်ဆောင်မှု ၂ စားရှိပြီး နှစ်ခုလုံးကို စားပွဲတင်ကွန်ပျူတာ၌လည်းကောင်း၊ မိုဘိုင်းပစ္စည်းများ၌လည်းကောင်း သုံးနိုင်သည်။
ဂီတလောကသို့ ခြေလှမ်းစလိုသော အဆိုတော်သစ်များသည် ပရိသတ်အား ဤစင်္ကြန်မှ မိတ်ဆက်လေ့ရှိသဖြင့် စောင်းကလောက်သည် တေးဂီတနယ်ပယ်၌ ဩဇာကြီးသည်။
တွစ်တာကဲ့သို့ အခြားဆိုရှယ်မီဒီယာက နည်းပညာအထောက်အပံ့၊ ရင်းနှီးမြှုပ်နှံသူတို့က ငွေကြေးအကူအညီများဖြင့် ပံ့ပိုးလျက်ရှိသည်။
သို့သော် ငွေအရင်းတည်ရာ၌ အဆင်မပြေသည့်အတွက် အမြတ်မှန်စေရန် မအောင်မြင်သော တေးသံလွှင့်စင်္ကြန်ကို ဖြုတ်ကာ ဝန်ထမ်းအများကို ထုတ်ရဖူးသည်။
ဗဟိုဥရောပ စံတော်ချိန်() (CET) သည် Coordinated Universal Time (UTC) ထက် ၁ နာရီမျှ ရှေ့ရောက်နေသော စံတော်ချိန်ဖြစ်သည်။
UTC မှ Time offset ကို UTC+01:00 ဟု ရေးသားသည်။
ဤစံတော်ချိန်ကို ဥရောပရှိ ဒေသအများအပြားနှင့် မြောက်အာဖရိကမှ နိုင်ငံအနည်းငယ်တို့မှ အသုံးပြုသည်။
ဗဟိုဥရောပစံတော်ချိန်ကို အလယ်ဥရောပ စံတော်ချိန် (Middle European Time, MET, German: MEZ) နှင့် အရပ်သုံးအမည်များဖြစ်သော ဘာလင် စံတော်ချိန်(Berlin Time)၊ ဘရပ်ဆဲလ် စံတော်ချိန်(Brussels Time)၊ မက်ဒရစ် စံတော်ချိန်(Madrid Time)၊ ပဲရစ် စံတော်ချိန်(Paris Time)၊ ရောမ စံတော်ချိန်(Rome Time) နှင့် ဝါဆော စံတော်ချိန်(Warsaw Time) ဟူ၍ သိရှိထားကြသည်။
၁၅ ဒီဂရီ အရှေ့လောင်ဂျီတွဒ်မျဉ်းသည် အချိန်ဇုန်၏ ကမ္ဘာသုံးစနစ်တွင် UTC+01:00 အတွက် ဗဟိုဝင်ရိုးမျဉ်းဖြစ်သည်။
၂၀၁၁ တွင် ဥရောပသမဂ္ဂမှ အဖွဲ့ဝင်နိုင်ငံများအားလုံးသည် မတ်လ နောက်ဆုံး တနင်္ဂနွေနေ့မှ အောက်တိုဘာလ နောက်ဆုံးတနင်္ဂနွေနေ့အထိ နွေရာသီစံတော်ချိန် (နေ့အလင်းရောင်ထိန်းသိမ်းသောအချိန်)အား အသုံးပြုကြသည်။
ထို့ကြောင့် CET ဧရိယာအတွင်းရှိ နိုင်ငံများသည် နွေရာသီအတွက် ဗဟိုဥရောပ နွေရာသီစံတော်ချိန် (Central European Summer Time၊ CEST -- UTC+02:00)အား ပြောင်းလဲအသုံးပြုကြသည်။
အာဖရိကတိုက်တွင် UTC+01:00 အား အနောက်အာဖရိက စံတော်ချိန်(West Africa Time၊ WAT)ဟု ခေါ်ဆိုကြပြီး နိုင်ငံပေါင်းများစွာမှ တစ်နှစ်ပတ်လုံးအသုံးပြုကြသည်။
အယ်လ်ဂျီးရီးယားနိုင်ငံ၊ မော်ရိုကိုနိုင်ငံနှင့် တူနီးရှားနိုင်ငံတို့သည်လည်း အသုံးပြုကြပြီး ဗဟို‌ဥရောပ စံတော်ချိန်အဖြစ် ညွှန်းဆိုသုံးနှုန်းကြသည်။
ဗဟိုဥရောပ နွေရာသီစံတော်ချိန်()(CEST)၊ အချို့အခြေအနေများ၌ ဗဟိုဥရောပ နေ့အလင်းရောင်ထိန်းသိမ်းသော စံတော်ချိန်(Central European Daylight Time၊ CEDT))ဟု ညွှန်းဆို၊ ကို ဗဟိုဥရောပ စံတော်ချိန်(CET; UTC+01:00)အား အသုံးပြုသော အချို့သော ဥရောပနိုင်ငံများတွင် နွေရာသီ နေ့အလင်းရောင်ထိန်းသိမ်းသောအချိန်အဖြစ် အသုံးပြုကြသည်။
၎င်းသည် UTC+02:00နှင့် ကိုက်ညီမှရှိပြီး အရှေ့ဥရောပ စံတော်ချိန်၊ ဗဟိုအာဖရိက စံတော်ချိန်၊ တောင်အာဖရိက စံတော်ချိန်၊ အီဂျစ် စံတော်ချိန်နှင့် ရုရှားနိုင်ငံတွင် အသုံးပြုသော ကာလင်နင်ဂရတ်ဒေသစံတော်ချိန်တို့နှင့်လည်း တူညီသည်။
အမည်များ ဗဟိုဥရောပ နွေရာသီစံတော်ချိန်အား အခြားသောအမည်များအဖြစ် အလယ်ဥရောပ နွေရာသီစံတော်ချိန်(Middle European Summer Time၊ MEST)၊ ဗဟိုဥရောပ နေ့အလင်းရောင်ထိန်းသိမ်းသော စံတော်ချိန်(Central European Daylight Saving Time၊ CEDT) နှင့် ဘရာဗိုချိန် (နေတိုး သဒ္ဒဗေဒအက္ခရာ၏ ဒုတိယမြောက်အက္ခရာ) အစရှိသဖြင့် အသုံးပြုကြသည်။
အသုံးပြုသည့်ကာလ ၁၉၉၆ ခုနှစ်မှစ၍ ဥရောနွေရာသီစံတော်ချိန်အား 01:00 UTC (02:00 CET နှင့် 03:00 CEST) တွင် မတ်လ နောက်ဆုံးတနင်္ဂနွေနေ့နှင့် 01:00 UTC တွင် အောက်တိုဘာလ နောက်ဆုံးတနင်္ဂနွေနေ့အတွင်း ဥရောပသမဂ္ဂအတွင်းရှိ နိုင်ငံများတွင် တသမတ်တည်းမဟုတ်ပဲ သတ်မှတ်ခဲ့သည်။
၂၀၂၁ မှစ၍ ဥရောပတွင် နွေရာသီစံတော်ချိန်အား ပယ်ဖျက်ပြီး ဆောင်းရာသီစံတော်ချိန်အား တနာရီရှေ့တိုး၍ တနှစ်ပတ်လုံး အချိန်အား ထိန်းသိမ်းရန် အဆိုပြုချက်များ ရှိခဲ့သည်။
အသုံးပြုမှုများ ဖော်ပြပါနိုင်ငံများနှင့် ဒေသများအတွင် ပုံမှန်အားဖြင့် ဗဟိုဥရောပ နွေရာသီစံတော်ချိန်အား အသုံးပြုကြသည်။